si fu moult grans la ioie & la feste que li baron fisent car moult se fist la dame
amer de tons & de toutes . Entre ces afaires que li empereres estoit en ioie
& en deduit vint vns messages de grece al empereor por . j . descort ki
estoit entre les barons de gresse & lenpereor adrian . Car li empereres adrians is
qui iusticier les deuoit ne pooit mais cheualcier se pau non car moult estoit
febles & uiex . Et quant li messagiers ot fait son message si se mist a la uoie
ariere . & lors auint quil ieta ses iex amont deseure luis del palais & uoit
les lettres que merlins i ot escrites . & si tost com il les uit si les lut legiere-
ment comme cil qui de lettres sot asses . Et si toste com il les ot lutes si com- 20
mencha a rire moult durement . & puis reuint deuant lempereor si li dist.
Sire sire est ce dont voirs ke ces lettres dient . ke dient eles fait li empereres
le saues vous . Cis les escrist fait il ki vous espeli uostre auision de uostre
feme . & fist connoistre quil parla a vous en guise de cerf & ce fu merlins
de norhomberlande le maistre conseillier le roy artu de la grant bertaigne par as
qui vous aues espouse auenable uostre feme.
Ovant li empereres entendi ces paroles si se segne de la merueille kil a.
